b'\n_START_ARTICLE_\n17. pehotni polk (Avstro-Ogrska)\n_START_SECTION_\nZgodovina\n_START_PARAGRAPH_\n17. pehotni polk je bil ustanovljen leta 1674; leta 1817, po prihodu s \xc4\x8ce\xc5\xa1ke, pa je postal doma\xc4\x8di kranjski polk. V 19. stoletju je deloval v vseh vojnah v Italiji, leta 1878 pa se je udele\xc5\xbeil okupacije Bosne in Hercegovine. Svoje naborno obmo\xc4\x8dje je imel na Gorenjskem, Dolenjskem, Notranjskem in v Beli krajini. Med prvo svetovno vojno je deloval na ruskem boji\xc5\xa1\xc4\x8du, decembra 1914 blizu Gorlic (Lu\xc5\xbena Pustki). Oktobra 1915 pa je bil prestavljen na italijansko fronto, kjer je maja 1916 je sodeloval v veliki ofenzivi na Tirolskem. Tam je ostal do konca vojne. Po porazu Avstro-Ogrske v vojni in propadu te dr\xc5\xbeavne tvorbe pa so Italijani vojake tega polka odpeljali v voja\xc5\xa1ko tabori\xc5\xa1\xc4\x8de, kjer so ostali vse do leta 1919. Polk je uradno prenehal obstajati po koncu prve svetovne vojne, leta 1918.'